
	[bookmark: nev]CSÁBRÁDINÉ JORDÁN ANIKÓ
aniko.jordan@uni-miskolc.hu
Vegyészmérnöki
MSc, 4. félév
Miskolci Egyetem
Anyag-és Vegyészmérnöki Kar
	TOKAJI GYÖRGY MARCELL
[bookmark: _GoBack]tgym1515@gmail.com
Vegyészmérnöki
BSc, 7. félév
Miskolci Egyetem
Anyag-és Vegyészmérnöki Kar


Témavezetők:
	Dr. Fiser Béla
tudományos főmunkatárs, ME AVK

	Dr. Szőri Dorogházi Emma
tudományos munkatárs, ME AVK

	Dr. Boros Renáta Zsanett
-,  BorsodChem Zrt.




Theoretical and experimental investigation of the recyclability of TDI-based urethanes

A poliuretán (PU) az egyik legnagyobb piaci részesedéssel rendelkezik a műanyagiparban. Az uretán kötések tartják össze a poliuretán építőelemeket. A PU-t különféle poliizocianát- és poliolfajták segítségével szintetizálják. A poliuretánok használata mechanikai és kémiai tulajdonságaik változatosságától függ. Felhasználási területét tekintve a poliuretán megjelenik az építőiparban, a szállításban, bútoroknál, csomagolóanyagok esetében, a textilekben és sok más termékben. Nyilvánvaló, hogy az évről évre előállított hatalmas mennyiségű poliuretán miatt nagy mennyiségű hulladék is keletkezik, amelyet valahogyan kezelni kell. Rengeteg különféle poliuretán hulladékkezelési módszer létezik. A legismertebb típusok a hulladéklerakás és az anyag elégetése. Kevésbé elterjedt a poliuretán hulladékok lebomlása. Megállapítható, hogy a degradáció egy általános hulladékkezelési módszer, amely többféle megoldást foglal magában a poliuretán hulladékok lebontására, például mechanikai, termikus, biológiai, foto- és kémiai lebontási folyamatokat. Ebben a munkában egy kombinált kémiai-biológiai módszerrel vizsgáltuk poliuretán hulladékok lebontását. Ennek tanulmányozására az első lépés egy modell-diuretán szintézise volt, mivel ez megkönnyítette a glikolízis reakciómechanizmusának megértését. Ehhez a modell diuretán szintézishez 2,4-TDI-t és n-butanolt (BuOH) használtunk reagensként. Meghatároztuk a munkánk során a legelőnyösebb reakciókörülményeket a modell diuretán szintézis folyamatához. Ezen túlmenően, számítógépes kémiai módszerekkel a katalizátormentes diuretán szintézis termodinamikai tulajdonságait is megvizsgáltuk. A diuretán szintézis után több glikolízis reakciót hajtottunk végre, és az eredmények alapján optimalizáltuk a reakciókörülményeket és a berendezést a glikolízis számára. Ezenkívül a glikolízis terméket modell szubsztrátként használtuk az enzimek agar vizsgálattal történő kimutatásához.



